Document ID: 31998R1550

31998R1550
L 202/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1550/98 НА КОМИСИЯТА
от 17 юли 1998 година
за изменение на Регламент (ЕО) № 2571/97 относно продажбата на масло по намалени цени и отпускането на помощ за сметана, масло и концентрирано масло за влагане в производството на сладкарски продукти, сладолед и други хранителни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕО) № 1587/96 (2), и по-специално член 6, параграф 6 и член 12, параграф 3 от него,
като има предвид, че Регламент (ЕО) № 2571/97 на Комисията (3) беше изменен с Регламент (ЕО) № 1061/98 (4), за да се намали срокът от шест на три месеца, в рамките на който продуктите, посочени в член 1, трябва да бъдат преработени и вложени в крайни продукти; като има предвид, че това изменение беше въведено в резултат на необичайно големия брой заявления за помощ; като има предвид, че това доведе до намаляване на заявените количества; като има предвид, че от гледна точка на новосъздадената ситуация срокът, определен за влагане в крайни продукти, следва да бъде увеличен на четири месеца;
като има предвид, че в случай че срокът, определен в член 11, е превишен с по-малко от 60 дни, член 18, параграф 3, втора алинея и член 22, параграф 4, трета алинея от Регламент (ЕО) № 2571/97 предвиждат глоба в размер на 4 ECU за тон на ден; като има предвид, че натрупаният опит показва, че този размер на глобата е твърде малък от гледна точка на настоящата ситуация на пазара и следва да бъде увеличен на 6 ECU за тон за ден;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2571/97 се изменя, както следва:
1.
в член 11 думите „три месеца“ се заменят с „четири месеца“;
2.
в член 18, параграф 3, втора алинея и в член 22, параграф 4, трета алинея изразът „4 ECU за тон на ден“ се заменя с „6 ECU за тон на ден“.
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага за количества, възлагани от 14-ата тръжна процедура.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 юли 1998 година.

Labels: 3
17
6